*Projekts*

LATVIJAS REPUBLIKAS MINISTRU KABINETA SĒDES PROTOKOLLĒMUMS

|  |  |  |
| --- | --- | --- |
| Rīgā | Nr. | 2017. gada \_\_\_ .\_\_\_\_\_\_\_\_\_ |

**.§**

**Informatīvais ziņojums “Par Rīcības plāna Latgales reģiona izaugsmei 2015.-2017.gadam ieviešanu”**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(…)

1. Pieņemt zināšanai vides aizsardzības un reģionālās attīstības ministra iesniegto informatīvo ziņojumu.
2. Finanšu ministrijai sadarbībā ar Vides aizsardzības un reģionālās attīstības ministriju līdz 2019.gada 31.decembrim Eiropas Savienības fondu vidussposma izvērtējuma ietvaros kontekstā ar papildu finansējuma nepieciešamību reģionālajai attīstībai kopumā izvērtēt iespēju papildu Eiropas Reģionālās attīstības fonda finansējuma novirzīšanai darbības programmas “Izaugsme un nodarbinātība” 5.6.2. specifiskā atbalsta mērķa “Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām” 3.atlases kārtai, nodrošinot šī jautājuma sākotnējo izskatīšanu Sadarbības partneru darba grupā par Eiropas Savienības struktūrfondu un Kohēzijas fonda jautājumiem.
3. Vides aizsardzības un reģionālās attīstības ministrijai līdz 2017.gada 31.decembrim sadarbībā ar Finanšu ministriju, Ekonomikas ministriju un Labklājības ministriju izvērtēt iespēju grozījumu veikšanai likumā “Par nodokļu piemērošanu brīvostās un speciālajās ekonomiskajās zonās”, paredzot Latgales speciālajā ekonomiskajā zonā iedzīvotāju ienākuma nodokļa atvieglojumus.
4. Vides aizsardzības un reģionālās attīstības ministrijai atbilstoši Ministru kabinetā apstiprinātajiem Saprašanās memorandiem par Eiropas Ekonomikas zonas un Norvēģijas finanšu instrumentiem programmas “Latvijas reģionu attīstībai un nabadzības mazināšanai” konceptā prioritāri paredzēt atbalstu Latgales reģionam.

|  |  |
| --- | --- |
| Ministru prezidents | M.Kučinskis |
| Valsts kancelejas direktors | J.Citskovskis |